*13/2025.(II.20.) határozat melléklete*

**HIRDETMÉNY**

**ÓVODAI BEÍRATÁS**

……….. település Önkormányzata értesíti azokat a szülőket, akiknek gyermeke a harmadik életévét 2025. augusztus 31-ig, valamint a 2025/2026. nevelési év során tölti be (az utóbbiak előjegyzésbe kerülnek), hogy a Móri Többcélú Kistérségi Társulás fenntartásában lévő Meseház Óvoda-Bölcsőde székhely és tagóvodáiban a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: EMMI rendelet) 20. § (1) bekezdés alapján **a 2025/2026-os nevelési évre -** az óvodai beiratkozási időpontokat az alábbiak szerint határozta meg:

**Az óvodai beiratkozás időpontja:**

**2025. április 28. (hétfő) és április 29. (kedd) 800 - 1700 között**

**A beíratás helyszínei:**

**Meseház Óvoda-Bölcsőde (székhely)**

8060 Mór, Szabadság tér 12.

**Meseház Óvoda-Bölcsőde Eszterlánc Tagóvodája**

8052 Fehérvárcsurgó, Deák Ferenc u. 9.

**Meseház Óvoda-Bölcsőde Napraforgó Tagóvodája**

8044 Kincsesbánya, Kincsesi út 12.

**Meseház Óvoda-Bölcsőde Hétpettyes Tagóvodája**

8045 Isztimér, Jókai u. 2/A

**Meseház Óvoda-Bölcsőde Etalon Sport Tagóvoda-Bölcsődéje**

8065 Nagyveleg, Kossuth u.21.

**Meseház Óvoda-Bölcsőde Aranyalma Tagóvoda-Bölcsődéje**

8071 Magyaralmás, Iskola u.5.

**Meseház Óvoda-Bölcsőde Sörédi Tagóvodája**

8072 Söréd Rákóczi 54.

**A székhely óvodában és a kincsesbányai tagóvodában német nemzetiségi nevelés, valamint minden óvodában az integráltan nevelhető sajátos nevelési igényű gyermekek nevelése is folyik.**

**A szülő az óvodai nevelésben történő részvételre jogszabály alapján kötelezett gyermekét köteles beíratni az önkormányzat által közzétett közleményben vagy hirdetményben meghatározott időpontban. A napi négy órában óvodai nevelésre kötelezett gyermek szülője, amennyiben gyermeke az óvodakötelezettségét külföldön teljesíti, köteles arról a beiratkozás idejének utolsó határnapját követő tizenöt napon belül írásban értesíteni az Oktatási Hivatalt.**

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) bekezdés a) pontja alapján az a szülő vagy törvényes képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el.

A nemzeti köznevelésről szóló 2011. évi CXC. törvény (a továbbiakban: Nkt.) 8. § (1) bekezdése értelmében az óvoda a gyermek hároméves korától a tankötelezettség kezdetéig nevelő intézmény.

Az EMMI rendelet 12. §-a alapján az óvodai nevelés a gyermek neveléséhez szükséges, a teljes óvodai életet magában foglaló foglalkozások keretében folyik.

Az Nkt. 8. § (1) bekezdése alapján az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

A szülő gyermeke óvodai felvételét, átvételét bármikor kérheti. A jelentkező gyermekek felvétele, fogadása az óvodai nevelési évben - amennyiben azt a férőhelyek száma lehetővé teszi - folyamatosan történik.

Felvehető gyermekek: Elsősorban a körzetben lakóhellyel rendelkező gyermekek, valamint a körzetben dolgozó szülők gyermekei kerülnek felvételre. Szabad kapacitás esetén más körzetből is vehető fel gyermek.

Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (a továbbiakban: kötelező felvételt biztosító óvoda).

Életvitelszerű ott lakásnak minősül, ha a gyermek a kötelező felvételt biztosító óvoda körzetében található ingatlant otthonául használja és az ilyen ingatlan a polgárok személyi adatainak és lakcímének nyilvántartásában a gyermek lakóhelyeként vagy tartózkodási helyeként az óvodai beiratkozás első határnapját megelőző három hónapnál régebb óta szerepel.

Amennyiben ez nem teljesül, vagy azok ellenére bármely körülmény alapján arra lehet következtetni, hogy a gyermek a nyilvántartásban szereplő lakhelyén vagy tartózkodási helyén nem életvitelszerűen lakik, úgy az óvoda főigazgatója jogosult felszólítani az óvodába jelentkező gyermek szülőjét, hogy az életvitelszerű körzetben lakás tényét akként igazolja, hogy a felszólítás kézhez vételétől számított 15 napon belül bemutatja a területileg illetékes védőnőtől származó, a védőnői ellátás igénybevételét igazoló nyilatkozatot.

**Az óvodai beiratkozáshoz szükséges iratok:**

* **a gyermek nevére kiállított személyazonosságot igazoló hatósági igazolványok**
* **a gyermek lakcímet igazoló hatósági igazolványa**
* **a gyermek TAJ kártyája**
* **a szülő személyazonosságát igazoló hatósági igazolványok**
* **a szülő lakcímet igazoló hatósági igazolványa**
* **nem magyar állampolgár kiskorú esetén az ország területén való tartózkodás jogcímét igazoló okirat**
* **egyéb, a gyermek egészségügyi állapotát és óvodaérettségét, sajátos nevelési igényét, hátrányos helyzetét igazoló dokumentum (orvosi igazolás, szakértői vélemény, gyermekvédelmi kedvezményről szóló határozat… stb.)**

Az óvoda főigazgatója a felvételi, átvételi kérelmek elbírálásáról - a döntést megalapozó indoklással, a fellebbezésre vonatkozó tájékoztatással - írásban értesíti a szülőket legkésőbb a beiratkozásra kiírt utolsó határnapot követő harmincadik napon.

Az Nkt. 37. §-a alapján az óvoda döntése ellen a szülő a közléstől, ennek hiányában a tudomására jutásától számított tizenöt napon belül eljárást megindító kérelmet nyújthat be az óvodaigazgatónál. Az óvodaigazgató az eljárást megindító kérelmet, az ügy összes iratával elbírálás céljából a fenntartó önkormányzat jegyzőjéhez küldi meg. Az ügyben a fenntartó jár el és hoz másodfokú döntést. A szülő a fenntartó döntésének a bírósági felülvizsgálatát kérheti, a közléstől számított harminc napon belül, jogszabálysértésre hivatkozással.

Az új gyermekek fogadása a nevelési év első napjától folyamatosan történik.

*hirdetmény melléklete*

**A Móri Többcélú Kistárségi Társulási Tanács által fenntartott**

**Meseház Óvoda-Bölcsőde felvételi körzetei**

**Mór 1. sz. óvodai körzet**

**Meseház Óvoda-Bölcsőde** (Szabadság tér 12.)

|  |  |
| --- | --- |
| Ady Endre utca | Akai út  |
| Asztalos utca | Báthori utca |
| Bethlen Gábor utca | Béke utca |
| Bocskay utca | Csokonai utca |
| Deák Ferenc utca | Dobó István utca |
| Esze Tamás utca | Esztergályos utca |
| Építők útja | Fellner Jakab utca |
| Futár utca | Füzes utca |
| Gizella utca | Gyár utca |
| Győri út | Hammerstein utca |
| Honvéd utca | Ipar utca |
| Jegenye utca | József Attila utca |
| Kert utca | Kinizsi Pál utca |
| Király köz | Kis utca |
| Kisbéri út | Kistábor utca |
| Kígyó utca | Klapka György utca |
| Kölcsey utca | Lakatos utca |
| Major utca | Mester utca |
| Mikes Kelemen utca | Mónus Illés köz |
| Mónus Illés utca | Nemes utca |
| Orgona utca | Perczel Mór utca |
| Petőfi Sándor utca | Radó Antal utca |
| Rákóczi utca | Rózsa utca |
| Szabadság tér | Szent Borbála utca |
| Szondi György utca | Tábor utca |
| Tőrös puszta | Újlak utca |
| Vasút utca | Vasúti őrházak |
| Vásár tér | Velegi út |
| Virág utca | Vörösmarty utca |
| Wekerle Sándor utca | **Felsődobos:**Erdő sorFő utcaKopasz dűlőMóri utcaTemető sor |

**Tagóvodák:**

 Meseház Óvoda-Bölcsőde Eszterlánc Tagóvodája

**Fehérvárcsurgó közigazgatási területe**

 Meseház Óvoda-Bölcsőde Napraforgó Tagóvodája

**Kincsesbánya közigazgatási területe**

 Meseház Óvoda-Bölcsőde Hétpettyes Tagóvodája

**Isztimér közigazgatási területe**

 Meseház Óvoda-Bölcsőde Etalon Sport Tagóvoda-Bölcsődéje

**Nagyveleg közigazgatási területe**

 Meseház Óvoda-Bölcsőde Aranyalma Tagóvoda-Bölcsődéje

**Magyaralmás közigazgatási területe**

 Meseház Óvoda-Bölcsőde Sörédi Tagóvodája

**Söréd** **közigazgatási területe**

**Az óvodák szeretettel várnak minden gyermeket!**